钦定古今图书集成/理学汇编/学行典/第220卷 > 张皋生
## 钦定古今图书集成/理学汇编/学行典/第220卷 > 张皋生

按《零陵县志》：“张皋生，字杼一，又名大武，成吾之子也。
生而刚方，言笑不苟，事亲最孝。母贺氏年八十有九，
疯疾十馀载，皋生与同榻，未尝少离。母殁，葬祭尽礼，
不烦两兄与昆弟处，雍雍肃肃，教养诸侄一如己子。
遇父母诞逝日，辄呜咽不食，同郡桑日昇尢心服焉。
尝曰：‘杼翁孝友性成，未可学也’。年八十七卒，里中谥”
曰“端毅先生。”